In nomine sancte et individue Trinitatis. Noverint cuncti fideles sancti Dei, quod ego Bertunnus et uxor mea Emma donamus aliquid de res nostros ad locum cui vocabulum est Hubiliacus, qui est situs in pago Lugdunense, juxta fluvium Sagonne, ante civitatem Cabilonensem, et est constructus in honorem sancti Petri apostoli, in quo et beati Marcelli martiris corpus quiescit. Hoc est unum mansum cum omnibus appenditiis suis, qui est in comitatu Cabilonensi, in villa Sancti Mauricii, hoc est jornales IIIIor, duo ex una parte ville, et duo ex altera, et prati duo, unus vocatur encran et alius enmarchia, et radam unam de silva. Terminatur autem supradictus mansus, ex una parte terra Siefredi, de alia parte terra Ramaldi, de fronte uno via publica, de alio fronte prata: infra istas terminationes quicquid visus sum habere totum ad integrum dono ad supradictum locum, sine ulla contradictione, pro remedio anime mee et uxoris mee, et fratrum meorum, et patris mei et matris mee, et omnium parentorum meorum, tam vivis quam defunctis. Si quis vero contra hanc donationem calumpniam inferre presumpserit, non valeat vindicare quod repetit, sed, invictus judiciaria potestate, auri libras X componat, et hec deinceps carta firma et stabilis permaneat cum stipulatione subnixa. S. Bertunni et uxoris ejus qui fieri et firmare rogaverunt. S. matris ejus ac filiis. S. Oddonis fratris ejus. S. Hugonis fratris ejus. S. Hugonis Grossi. S. Vialdi. S. Alambaldi. Ego frater Garnerius levita et monachus rogatus scripsi, mense septembri in feria IIa, regnante Roberto rege, anno XXIIII. Epacta XXIII.